РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 56

от заседание на комисия ”Управление на собствеността”
към Пленума на Висшия съдебен съвет, проведено на 22.11.2017 г.

Днес, 22.11.2017 г., сряда, от 09,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Пламена Цветанова
                                                                                      Огнян Дамянов
                                                                                       Боян Новански
                                                                                       
ОТСЪСТВАЩИ: Няма. 

           От администрацията на ВСС присъстват: инж. Дениза Павлова –началник на отдел „Инвестиции и строителство”, Владимир Димитров - старши експерт - юрист в дирекция „Управление на собствеността на съдебната власт“ и Анжела Цветанова - старши експерт - юрист в дирекция „Управление на собствеността на съдебната власт“.

1. ОТНОСНО: Среща с г-жа Асима Вангелова – Петрова - административен ръководител на Районен съд гр. Карлово.
Приложение: Доклад от инж. Дениза Павлова, началник на отдел „Инвестиции и строителство“ относно писмо вх. № ВСС-15266/15.11.2017 г. от административния ръководител на Районен съд гр. Карлово за необходимостта от извършване на текущ ремонт в част от сграда, находяща се в гр. Карлово, ул. „Тодор Каблешков” № 1.

Г-жа Асима Вангелова – административен ръководител на Районен съд гр. Карлово запозна Комисия „Управление на собствеността” с необходимостта от преместване на съдебните зали и съдебното изпълнение на Районен съд гр. Карлово в част от имот – публична държавна собственост, намиращ се в гр. Карлово, ул. „Тодор Каблешков” № 1, представляващ втори етаж от сграда на професионална гимназия „Братя Евлоги и Христо Георгиеви” и необходимото извършване в тази връзка на текущ ремонт, климатизация на помещенията и подмяна на кабел от трафопоста до училището и изграждане на ново окабеляване на помещенията. 
Председателят на съда уведоми Комисията за ново обстоятелство във връзка с осигуряване на помещение за нуждите на съда, находящо се в гр. Карлово, ул. „Васил Левски” № 13 /нов офис, 2 етаж/, което е собственост на Банка „ДСК” АД. Същото е на фаза груб строеж, като към настоящия момент няма яснота относно обстоятелството ще бъде ли обявено за продажба или ще бъде отдавано под наем.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА за сведение доклада на инж. Дениза Павлова – Началник на отдел „Инвестиции и строителство“ в дирекция „Управление на собствеността на съдебната власт“.
1.2.ПРИЕМА за сведение устния доклад на г-жа Асима Вангелова – Петрова – административен ръководител на Районен съд гр. Карлово.
1.3. ОТЛАГА вземането на решение по т. 1 от настоящия дневен ред за следващо заседание на Комисията.
1.4. ВЪЗЛАГА на дирекция „Управление на собствеността на съдебната власт” да организира среща с представител на Банка „ДСК” АД – Централно управление, с оглед изясняване обстоятелствата във връзка с помещение, находящо се в гр. Карлово, ул. „Васил Левски” № 13 /нов офис, 2 етаж/, за уточнение дали същото ще се отдава под наем или ще се обявява за продажба, цена, срок на договора, както и евентуалното приспадане на извършени СМР от договор за наем и СФОРМИРА работна група в състав: г-жа Олга Керелска – член на Висшия съдебен съвет и на Комисия „Управление на собствеността” към Пленума на ВСС, г-н Боян Новански – член на Висшия съдебен съвет и на Комисия „Управление на собствеността” към Пленума на ВСС и инж. Дениза Павлова – началник отдел „ИС”.

2. ОТНОСНО: Актуален доклад от инж. Дениза Павлова – началник на отдел „Инвестиции и строителство” във връзка с усвояването на капиталовите разходи, отпуснати на органите на съдебна власт по § 51-00 „Основен ремонт на ДМА”, до края на 2017 г., както и средствата които следва да бъдат предвидени във връзка с продължаване на стартиралите обществени поръчки за 2018 г., в изпълнение на Решение на Комисия „Управление на собствеността”, взето по протокол № 54/08.11.2017 г., т. 1.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ОТЛАГА вземането на решение по т. 2 от настоящия дневен ред за следващото заседание на Комисията.
2.2. ВЪЗЛАГА на дирекция „Управление на собствеността на съдебната власт” да изготви в табличен вид справка за по обекти за разходваните средства за основни ремонти по § 51-00 „Основен ремонт на ДМА” за 2017 г. Към материалите да бъде приложена утвърдената Инвестиционна програма за 2017 г.
2.3. ВЪЗЛАГА на дирекция „Управление на собствеността на съдебната власт” да предложи проект на решение в изпълнение решение на Комисия „Управление на собствеността”, взето по протокол № 54/08.11.2017 г., т. 1.

3. ОТНОСНО: Съгласуване на документация за провеждане на обществена поръчка с предмет: „Основен ремонт на сграда, находяща се на ул. „Позитано” № 24А, гр. София”, по писмо от Администрацията на Главния прокурор.
Приложение: Доклад от инж. Дениза Павлова, началник на отдел „Инвестиции и строителство“ и Петър Станков – началник на отдел „УКЦОП”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

           3.1. ПРИЕМА становището на инж. Дениза Павлова - началник на отдел „Инвестиции и строителство“ в дирекция „УССВ“ и Петър Станков, началник на отдел „УКЦОП“, АВСС.
3.2. СЪГЛАСУВА документация за провеждане на обществена поръчка с предмет: „Основен ремонт на сграда, находяща се на ул. „Позитано“ № 24А, гр. София”, по писмо от Администрацията на Главния прокурор.
           3.3. ИЗПРАЩА решението по т. 3 от настоящия протокол ведно със становището на инж. Дениза Павлова - началник на отдел „Инвестиции и строителство“ в дирекция „УССВ“ и Петър Станков, началник на отдел „УКЦОП“, АВСС, на Главния прокурор на Република България.

4. ОТНОСНО: Писмо от председателя на Апелативен съд гр. Варна с вх. № ВСС-14390/27.10.2017 г. с искане за отпускане на средства за изграждане на помещение за класифицирана информация /10 200 лв. с ДДС/; изграждане на сървърно помещение и ремонт на санитарни помещения /9 660,95 лв. с ДДС/; и подмяна на интериорни врати /5 100 лв. с ДДС/ на обща стойност 24 961 лв. с ДДС ведно с допълнително представени два броя оферти, в изпълнение решение на Комисия „Управление на собствеността”, взето по протокол № 55/15.11.2017 г., т. 1. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. Извършването на разход за изграждане на помещение за класифицирана информация; изграждане на сървърно помещение и ремонт на санитарни помещения; и подмяна на интериорни врати в Апелативен съд гр. Варна е неотложно необходимо. Стойността на разхода е определена на 24 961 лв. с ДДС, съгласно най-ниските подадени оферти.
4.2. ИЗПРАЩА решението по т. 4 от настоящия протокол на Комисия „Бюджет и финанси”, за корекция на бюджета на Апелативен съд гр. Варна.

5. ОТНОСНО: Доклад от Димитър Тончев – главен секретар на ВСС и председател на Жилищната комисия към Пленума на ВСС относно протоколи от заседание на жилищна комисия, проведени на 27.10.2017 г. и 03.11.2017 г., проект на списък за подреждане на картотекираните кандидати според степента на жилищните им нужди и проект на списък за разпределението на ведомствените жилища.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ОТЛАГА разглеждането на т. 5 от настоящия дневен ред за следващото заседание на Комисията, което се насрочва за 23 ноември 2017 г., след приключване заседанието на Пленума на Висшия съдебен съвет.

6. ОТНОСНО: Писмо от г-жа Цецка Цачева - министър на правосъдието, вх. № ВСС-14775/06.11.2017 г. за изпълнение „План за действие за доизграждане на Национална информационна система за електронна сигурност на съдебните сгради, управлението и поддръжката на охранителните системи, обезпечаване на работата им с човешки и финансов ресурс и осигуряване на реакция на алармените сигнали от сигнално-охранителната техника, след отпадане на дейността на СОД на МВР”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ОТЛАГА разглеждането на т. 6 от настоящия дневен ред за следващото заседание на Комисията, което се насрочва за 23 ноември 2017 г., след приключване заседанието на Пленума на Висшия съдебен съвет.

7. ОТНОСНО: Писмо от председателя на Специализиран наказателен съд, вх. № ВСС-15151/13.11.2017 г. и протокол от Общото събрание на съдиите от съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ОТЛАГА разглеждането на т. 7 от настоящия дневен ред за следващото заседание на Комисията, което се насрочва за 23 ноември 2017 г., след приключване заседанието на Пленума на Висшия съдебен съвет.

8. ОТНОСНО: Проект на предварителен тристранен договор по чл. 15, ал. 3 и ал. 4 от Закона за устройство на територията.
Приложение: Доклад от Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ОТЛАГА разглеждането на т. 8 от настоящия дневен ред за следващото заседание на Комисията, което се насрочва за 23 ноември 2017 г., след приключване заседанието на Пленума на Висшия съдебен съвет.

9. ОТНОСНО: Доклад от Анжела Цветанова  - старши експерт – юрист в дирекция „Управление на собствеността на съдебната власт” в изпълнение на решение на Комисия „Управление на собствеността” към Пленума на ВСС, взето по протокол № 55/15.11.2017 г., т. 22.2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ОТЛАГА разглеждането на т. 9 от настоящия дневен ред за следващото заседание на Комисията, което се насрочва за 23 ноември 2017 г., след приключване заседанието на Пленума на Висшия съдебен съвет.

10. ОТНОСНО: Доклад от Надя Горгорова – младши експерт в дирекция „Управление на собствеността на съдебната власт” относно проект на договор за филмови снимки в Съдебната палата – гр. София, бул. „Витоша” № 2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ОТЛАГА разглеждането на т. 10 от настоящия дневен ред за следващото заседание на Комисията, което се насрочва за 23 ноември 2017 г., след приключване заседанието на Пленума на Висшия съдебен съвет.

11. ОТНОСНО: Извлечение от протокол № 37/13.11.2017 г., т. 6 от заседанието на Комисия по правни и институционални въпроси към Пленума на Висшия съдебен съвет относно предложение за определяне на представители на Съдийската колегия и на Прокурорската колегия на ВСС във връзка с актуализиране на състава на Екипа за реакция при възникване на криза на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ОТЛАГА разглеждането на т. 11 от настоящия дневен ред за следващото заседание на Комисията, което се насрочва за 23 ноември 2017 г., след приключване заседанието на Пленума на Висшия съдебен съвет.

12. ОТНОСНО: Искане от Доротея Николова – журналист от вестник „Сега”, вх. № ВСС-14783/06.11.2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ОДОБРЯВА доклада ведно с приложената справка в табличен вид по заявлението за достъп до обществена информация от Доротея Николова – журналист от вестник „Сега”, относно ведомствения жилищен фонд на ВСС.
12.2. ИЗПРАЩА на дирекция „Правна” доклада ведно с приложената справка в табличен вид по заявлението за достъп до обществена информация от Доротея Николова – журналист от вестник „Сега”, относно ведомствения жилищен фонд на ВСС. Данните да бъдат предоставени при спазване Закона за защита на личните данни.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/

								           ЕВГЕНИ ДИКОВ